b"\n_START_ARTICLE_\nRagnhild Mowinckel\n_START_SECTION_\nKariera\n_START_PARAGRAPH_\nMowinckel se je rodila v mestu Molde, M\xc3\xb8re og Romsdal. Leta 2012 je na mladinskem svetovnem prvanestvu osvojila zlato v veleslalomu ter kombinaciji in bron v superveleslalomu. Isto sezono januarja je debitirala v svetovnem pokalu, in sicer v Zagrebu. Prve to\xc4\x8dke je s 25. mestom osvojila marca v Schladmingu._NEWLINE_Na tekmi v St. Moritzu decembra 2012 je napredovala na 16. mesto v kombinaciji in 19. v superveleslalomu. Februarja 2013 je na svetovnem prvenstvu zasedla 17. mesto v kombinaciji, 27. v smuku in 21. v veleslalomu._NEWLINE_Preboj je dosegla v sezoni 2017/18, ko je osvojila 3. mesto na superveleslalomu v Val d'Is\xc3\xa8re in 2. mesto na slalomu v Kronplatzu. Na olimpijskih igrah leta 2018 je proti pri\xc4\x8dakovanjem osvojila dve srebrni medalji v veleslalomu in smuku. Kombinacijo je kon\xc4\x8dala \xc4\x8detrta, superveleslalom pa trinajsta. Prvo zmago v svetovnem pokalu je do\xc4\x8dakala marca 2018 v veleslalomski tekmi v Ofterschwangu, kjer je prehitela doma\xc4\x8di up Viktorio Rebensburg."